Studio 7 på Marienlyst, som NRK2 sendte sine nyhetssendinger fra i perioden kanalen fungerte som nyhetskanal.
Studio 7
NRK2s opprinnelige logo
**NRK2** er en norsk tv-kanal fra NRK og startet regulære sendinger i september 1996. Kanalen het opprinnelig NRK TO, men skiftet til sitt nåværende navn i 2000. NRK2 er en av NRKs tre nasjonale tv-kanaler og hadde i 2018 en markedsandel på 5 prosent i det norske tv-markedet.

Historie
--------

Kanalen startet sine ordinære sendinger 1. september 1996, men kvelden før ble det sendt et direktesendt samsending, ledet av Trond-Viggo Torgersen, på både NRK1 og NRK2. Søndag 1. september var første ordinære sendedag, og rundt 880 000 personer var innom kanalen i løpet av den første kvelden. Kanalen skulle fra starten av være ungdomsorientert og hadde personer mellom 15 og 35 år som hovedmålgruppe. De første elleve årene, før kanalen endret profil, ble det i hovedsak sendt kultur-, underholdnings- og musikkprogrammer. Kanalen het offisielt «NRK TO» fra starten og fram til 4. september 2000.

I forbindelse med opprettelsen av NRK3, ble NRK2 fra 3. september 2007 omdannet til en fakta- og aktualitetskanal, med vekt på nyheter, dokumentarer og annet faktastoff samt noe kulturstoff. Blant annet ble *Dagsrevyen* sendt i samsending mellom NRK1 og NRK2 høsten 2007. *Kulturnytt* ble flyttet fra NRK1 til NRK2, samtidig som programmets sendetid ble utvidet. 

1. februar 2011 ble kanalen «NRK2 HD» lansert. Kanalen sendte parallelt de samme programmene som NRK2, men i HD-kvalitet. Kanalen ble lagt ned da NRK2 etter hvert startet med HD-sendinger. Kanalen hadde en markedsandel på 5,3 prosent i 2016.

#### Programprofil for NRK2 2018

NRK2 tilbyr nyheter, fakta- og vitenskapsprogram, i tillegg til drama, musikkprogrammer og underholdning.

* Nyheter (26%)
* Fakta og samfunn (19%)
* Natur og vitenskap (13%)
* Fritid/Hobby/Livsstil (9%)
* Drama (9%)
* Musikk (8%)
* Underholdning (7%)
* Sport (6%)
* Annet (4%)

Distribusjon
------------

NRK2 distribueres i det digitale bakkenettet, over satellitt og kabel-tv. Opprinnelig hadde NRK en dekningsgrad på rundt 50 prosent i det analoge bakkenettet. Den lave dekningsgraden gjorde at NRK2 ble omdiskutert og tatt opp i Stortinget en rekke ganger. Utbyggingen av NTVs digitale bakkenett i 2007 og 2008 ga imidlertid alle husstander i Norge tilgang til hele NRKs tv-tilbud. De som ikke har tilgang til det digitale bakkenettet, får i stedet satellitt-TV, slik at alle husstander i dag i prinsippet skal kunne ta inn NRK2.

Historie
--------

### 1996–2007

NRK2 skulle opprinnelig virke både som en avlastningskanal for NRK1, og som en ungdomskanal. På kveldstid ble det tidligere sendt mye filmer og serier, i tillegg til programmer som hadde vært sendt på NRK1. På dagtid besto sendeprogrammet som regel av interaktiv underholdning, som for eksempel chatting. I 2003 begynte programmet *Svisj*, som har blitt sendt utenom det vanlige programmet om natten og på dagtid. Det besto i hovedsak av chatting og musikkvideoer som seerne kunne stemme på ved hjelp av tekstmeldinger. Noen ganger var det i stedet for musikkvideoer andre typer opptak som kunne velges – for eksempel sport eller Autofil-innslag.

På tross av at over 800 000 seere var innom kanalen den første sendedagen i 1996 var seertallene heller labre den første uka. Nyhetssendingene kom best ut av det med 156 000 seere på det meste. Til sammenligning hadde *TV2-nyhetene* 567 000 seere og *Dagsrevyen* 769 000 seere samme dag. Eva Bratholms *Bokbadet* kom helt nede på 46. plass med bare 22 000 seere. Høsten 1996 ble skuffende for NRK2, med seertall som sjelden passerte 100 000 seere. Vinteren 1997 begynte imidlertid ting å snu, og i løpet av mars passerte kanalen TV3 og lå omtrent likt med TVNorge med seertall på rundt 200 000 på de mest sette programmene som *Norge i dag* og *Absolutt*.

### 2007–2017

I forbindelse med opprettelsen av NRK3 i september 2007 ble NRK2s profil endret vesentlig. Kanalen ble NRKs fakta- og aktualitetskanal, og sendte nyheter gjennom store deler av dagen med fakta- og dokumentarprogrammer på kvelden.

Etter godt og vel ett år gikk NRK bort fra konseptet om at NRK2 skulle fungere som NRKs nyhetskanal. I tidsrommet da det opprinnelig ble sendt kontinuerlige nyhetssendinger, ble det i stedet sendt repriser av NRKs distriktsnyheter.

### 2018-

Fra 1. januar 2018 har Nyheter forkjørsrett på NRK2 for å gi søsterkanalen NRK1 ett mer forutsigbart programsoppsett, etter klager fra seere om at programmer som for eksempel "Med hjartet på rette staden" gjentatte ganger blir avbrutt på grunn av ekstra nyhetssendinger på NRK1. NRK2 blir per januar 2018 ikke programsatt i tidsrommet 06:00 til 18:00.

Sjefer i NRK2
-------------

* Stein Roger Bull (1996–1997)
* Trond-Viggo Torgersen (1997–1999)
* Oddvar Bull Tuhus (2000–2003)
* Annika Biørnstad (tv-sjef for NRK1 og NRK2) (2002–2007)
* Fred­rik Fær­den (kanalansvarlig NRK2) (2007–)

### Andre sjefer

* Gynnild Johnsen (nyhetsredaktør) (2007–2014)

**Ufullstendig liste**: Denne listen er ufullstendig og du kan hjelpe Wikipedia ved å utvide den.

De første programmene som ble sendt på NRK2
-------------------------------------------

Dette er en oversikt over de norskproduserte programmene som var blant de første som ble sendt på kanalen:

* *Absolutt*, 1996–1998, talkshow med Fredrik Skavlan (hans TV-debut), fra høsten 1997 ledet av Danny Pellicer.
* *Direkte lykke*, 1996–1997, ironisk ungdomsprogram som blant annet ble ledet av Anne-Kat. Hærland (hennes TV-debut)
* *Puck*, 1996–1998, uhøytidelig kulturmagasin
* *Spider*, 1996–1997, uhøytidelig informasjonsprogram om internett.
* *VG-lista Topp 20*, 1996–2007 (siden sendt på NRK3 fram til januar 2008, da programmet ble lagt ned), popmusikk
* *Antrekk kjole og hvitt*, nåværende *Hovedscenen*. Ble ledet av Arild Erikstad

Referanser
----------

1. ↑  Kommunikasjon, N. R. K. (31. oktober 2007). «NRKs eigar og styre». *NRK* **(norsk nynorsk)**. Besøkt 23. februar 2021.
2. ↑  Dagbladet.no av Tom Stalsberg, 31. august 1996
3. ↑  Dagbladet.no av Helle Høiness, 2. september 1996
4. ↑  «Årsrapport for TV-seing i Norge 2016 (pdf)» (PDF). TNS Kantar. januar 2017. Besøkt 11. mars 2017. «Markedsandeler 2015 og 2016»
5. ↑  Dagbladet.no 10. september 1996
6. ↑  Heia oss! - av Ole Schrøder Antonsen, Dagbladet.no 15. januar 1997
7. ↑  NRK 2 større enn TV3 ... og like stor som TVN av Siw Grindaker og Rune Moen, Dagbladet.no 19. mars 1997
8. ↑  NRK (21. august 2007). «NRK2 i ny drakt». *NRK* **(norsk)**. Besøkt 18. august 2017.
9. ↑  NRK. «NRK2 ny på dagtid». *NRK*. Besøkt 4. januar 2018.
10. ↑  «Biørnstad ny toppsjef i NRK». *VG* **(norsk)**. Besøkt 18. august 2017.
11. ↑  «Fredrik Færden – profesjonell profil». Linkedin. Besøkt 18. august 2017. [*død lenke*]

Eksterne lenker
---------------

* (no) Offisielt nettsted Rediger på Wikidata

| * v
* d
* r
Norsk rikskringkasting (NRK) |
| --- |
| Fjernsyn | 
* NRK1
* NRK2
* NRK3
* NRK Super
* NRK Tegnspråk
* NRK TV

 |  |
| Radio | 

|  |  |
| --- | --- |
| Nåværende | 
* P1
* P1+
* P2
* P3
* P13
* mP3
* P3X
* NRK Nyheter
* Klassisk
* Folkemusikk
* Jazz
* Sport
* Super
* Sápmi

 |
| Nedlagte | 
* Gull
* NRK Metro
* NRK Oslofjord
* NRK Stortinget

 |

 |
| Divisjoner | 

|  |  |
| --- | --- |
| Nåværende | 
* Distrikt
* Juridisk-, rettigheter- og personal
* Marienlyst
* Medier
* Medietjenester
* Nyheter
* Sápmi
* Strategi
* Teknologi

 |
| Nedlagte | 
* Kringkasting
* NYDI
* Program Oslo
* Program riks
* Teknologi-, økonomi- og produksjon

 |

 |
| Andre tjenester | 
* Kringkastingsorkestret
* NRK.no
* NRK Trafikk
* yr.no
* NRK Vær
* NRKbeta
* NRK Urørt
* UT.no
* Tekst-TV
* NRK 4ETG
* NRK FlippKlipp
* NRK Unormal

 |
| Regionskontorer | 
* Marienlyst
* Tyholt
* Bergen
* Tromsø

 |
| Programavdelinger Oslo | 
* Barn og ungdom
* Drama
* Fakta
* Kultur
* Underholdning

 |
| Distriktskontorer | 

|  |  |
| --- | --- |
| Nåværende | 
* Innlandet
* Møre og Romsdal
* Nordland
* Oslo og Viken
* Rogaland
* Sørlandet
* Troms og Finnmark
* Trøndelag
* Vestfold og Telemark
* Vestland

 |
| Nedlagte | 
* Finnmark
* Hordaland
* Nord-Trøndelag
* Sogn og Fjordane
* Telemark
* Troms
* Østafjells
* Østfold

 |

 |
| Hovedkontorer | 
* Marienlyst
* Tyholt
* Karasjok
* Normannsløkka (framtidig)

 |
| Relaterte artikler | 
* Liste over norske kringkastingssjefer
* NRKs styre
* Liste over radiodirektører i NRK

 |
| 
* Kategori
* Nyheter

 |


| * v
* d
* r
Norges flagg TV-kanaler i Norge |
| --- |
| NRK | 
* NRK1
* NRK2
* NRK3
* NRK Super
* NRK Tegnspråk

 |
| TV 2 | 
* TV 2 Direkte
* TV 2 Livsstil
* TV 2 Nyheter
* TV 2 Sport (Premium)
* TV 2 Zebra

 |
| Discovery | 
* TVNorge
* FEM
* MAX
* VOX
* Discovery
* Eurosport
* ID
* TLC

 |
| Viaplay | 
* TV3
* TV3+
* TV6

 |
| Lokal-TV | 
* Bergen Student-TV
* fvntv
* SeByen
* Trønder-TV
* TVA
* TV Halden
* TV Haugaland
* TV Modum
* TV Nordvest
* TV Nord
* TV Telemark
* TV Vest
* TV Vestfold
* TV Østfold 24
* TV8 Follo
* TV8 Sunnmøre
* Viking TV

 |
| Øvrige | 
* Auto Motor Sport
* Empo TV
* Kanal 10
* Matkanalen
* MTV
* Utrop TV
* VGTV
* Visjon Norge

 |